Suvon

Suvon ( [su.wʌn]) om lidn Korejan Tazovaldkundan lodehes. Om Köngido-agjan administrativižeks keskuseks.

 Istorii 
Eländpunktan aluz om pandud 1. voz'tuhal meiden erad. Vspäi 1413 se om olmas nügüdläiženke nimenke. Hvasonan lidnuz om saudud vozil 1794−1796 sirdamha Korejan pälidnad sihe (onetomašti), mülüb UNESCO:n Mail'man jäl'gushe.

Vl 1949 Suvon sai oficiališt lidnan statusad. Vl 1969 «Samsung Electronics»-kompanijan aluz om pandud neche lidnha. Nügüd' nece korporacii da sen «tütred» oma kaikiš suremb radonandai Suvonas, niiden päfaterad sijadasoiš lidnas.

 Geografijan andmused 
Reljef om kukhikaz. Lidn sijadase koumekümnes kilometras suvhe Seulaspäi, 66 m ü.m.t. keskmäižel korktusel. Kvangösan-mägi om kaikiš korktemb čokkoim.

Klimat om mussonine. Paneb sadegid 1312 mm vodes, sidä kesken pol' (650 mm) heinkus-elokus.

Suvon jagase nelläks ümbrikoks (edel 2003. vot niid oli koume). Ned alajagasoiš 42 rajonaks.

 Eläjad 
Vl 2005 lidnan eläjiden lugu oli 1,106,000 ristitud. Korejalaižed ottas 99 % ristitištos.

Kaik üks'toštkümne universitetad, kaks' kolledžad da 33 korgedškolad ratas lidnas. Mail'man futbolčempionatan-2002 üks' stadionoišpäi sijadase Suvonas.

 Transport 
Lidn ühtenzoitase Seulanke manpäližel metrol (ühtenz' jono «indigo», nell' stancijad). «Seul — Pusan»-kiruhraudte da kiruhavtote läbitadas lidnad.

Lähembaine rahvahidenkeskeine lendimport sijadase Inčhonas. Suvikorejan sodavägiden aviabaz om lidnas, severz'-se AÜV:oiden personalad jäb siš tähäsai Korejan sodan jäl'ghe.

 Irdkosketused 
 Hvasonan lidnuz Köngido-agjan tobmuden oficialižel saital (english.gg.go.kr). 


Kategorii:Korejan Tazovaldkundan lidnad
Kategorii:Eländpunktad kirjamišton mödhe
*